Green Adaptive Reuse – Επανάχρηση, Ενεργειακή Αναβάθμιση και Ένταξη Βιομηχανικών Κτιρίων στον Αστικό Ιστό
Creators: name: Πάτκου Πιτσαλίδου, Ευδοκία Νικολάου
Publisher: name: Aristotle University of Thessaloniki
Year: 2021
Subjects: Βιομηχανική
Επανάχρηση
Περιβαλλοντικός
Industrial
Reuse
Environmental

description: Η παρούσα διπλωματική εργασία σχετίζεται με τη μέθοδο της επανάχρησης βιομηχανικών κτιρίων, που είναι πλέον σε αχρησία, μέσα από την απόδοση νέων χρήσεων και την εφαρμογή ‘πράσινων’ στρατηγικών για τη μείωση του περιβαλλοντικού αποτυπώματος. Πιο συγκεκριμένα, στη θεωρητική έρευνα γίνεται λόγος για την ανάγκη καλύτερης διαχείρισης των πόρων και του κτιριακού αποθέματος των πόλεων, καθώς και για τις έννοιες της βιωσιμότητας, της επανάχρησης, της βιομηχανικής κληρονομιάς και του περιβαλλοντικού σχεδιασμού. Η πράσινη προσαρμοστική επανάχρηση εξετάζεται στο πλαίσιο του περιβάλλοντος, της κοινωνίας και της οικονομίας. Σχετικά με το περιβάλλον, αναλύονται τα πλεονεκτήματα της προστασίας πράσινων και καλλιεργήσιμων εκτάσεων με την αποφυγή περαιτέρω δόμησης, τα οφέλη της εξοικονόμησης πόρων και υλικών με την εκμετάλλευση της εμπεριεχόμενης ενέργειας, τη μείωση των παραγόμενων απορριμμάτων και τον περιορισμό της χρήσης αυτοκινήτου. Σχετικά με την κοινωνία, εξετάζονται οι δυσκολίες διατήρησης της ιστορικότητας μιας περιοχής, σε σχέση με την απόδοση νέας συμβατής χρήσης ενός πρώην βιομηχανικού κτιρίου. Όσον αφορά δε την οικονομία, εξετάζεται ο κίνδυνος εξευγενισμού των περιοχών, λόγω της επικείμενης οικονομικής άνθισης και προσέλκυσης επενδυτών, λαμβάνοντας υπόψη την προσδοκώμενη διατήρηση της συνέχειας της συλλογικής μνήμης. Επισημαίνεται επίσης ο καθοριστικός ρόλος και στάση της πολιτείας απέναντι σε τέτοια εγχειρήματα. Στη συνέχεια αναλύονται αντιπροσωπευτικά παραδείγματα προσαρμοστικής επανάχρησης βιομηχανικών κτιρίων στην Ελλάδα και στο εξωτερικό, καταλήγοντας σε ένα πλαίσιο στρατηγικών που θα ήταν ωφέλιμες για επεμβάσεις σε βιομηχανικά κτίρια στον ελλαδικό χώρο. Μέσα από αυτήν την έρευνα αντλούνται αρκετά συμπεράσματα, που εφαρμόζονται στο υπό μελέτη κτίριο, δηλαδή στην παλιά καπναποθήκη Χατζηγεωργίου στη Σταυρούπολη Θεσσαλονίκης. Τα συμπεράσματα τόσο του θεωρητικού όσο και του συνθετικού μέρους υποδεικνύουν τόσο τις δυσκολίες όσο και τις ευκαιρίες, που υπάρχουν στον εντοπισμό μιας ισορροπίας ανάμεσα στη διατήρηση της ιστορικότητας, τη μείωση των επεμβάσεων, την εφαρμογή περιβαλλοντικών στρατηγικών, την ένταξη στη γειτονιά, την κάλυψη απαιτήσεων βάσει νόμων και το αισθητικό και λειτουργικό αποτέλεσμα.
description: The present dissertation revolves around the method of reusing abandoned industrial buildings, through the application of new uses and the implementation of 'green' strategies, to reduce the environmental footprint. More specifically, the theoretical research addresses the need for better management of resources and the urban building stock, as well as the concepts of sustainability, reuse, industrial heritage and environmental design. Green adaptive reuse is analyzed in the context of the environment, society and the economy. Regarding the environment, the advantages are profound and concern the protection of green and arable areas by avoiding further construction, the savings in resources and materials, the exploitation of the embodied energy, the reduction of waste and the reduction of car use. Regarding society and economy, difficulties are examined regarding the historical morphological value and the new compatible use within an industrial building, as well as the advantage of maintaining the continuity of collective memory in the neighborhood, combined with the risk of gentrification due to economic prosperity and the position of the state towards such projects. Furthermore, some representative examples of adaptive reuse of industrial buildings in Greece and abroad are analyzed, concluding with a framework of strategies that would be useful for interventions in Greek industrial historic buildings. Through this research, several conclusions are drawn that are applied to the building under study, which is the old tobacco warehouse of Hatzigeorgiou in Stavroupoli, Thessaloniki. The conclusions of both the theoretical and the design part indicate both the difficulties and the opportunities that are found in balancing the preservation of historic characteristics, the reduction of interventions, the implementation of environmental strategies, the integration in the urban fabric, the fulfillment of requirements based on laws and the aesthetic and functional result.